
REPUBLIKA HRVATSKA
BRODSKO – POSAVSKA ŽUPANIJA
Upravni odjel za opću upravu i 
imovinsko-pravne poslove
KLASA: UP/I-943-01/26-01/02
URBROJ: 2178-02-02/6-26-9
Slavonski Brod, 25. kolovoz 2026.g.


Upravni odjel za opću upravu i imovinsko-pravne poslove, Brodsko-posavske županije OIB: 27400987949, povodom prijedloga trgovačkog društva HEP-Operator distribucijskog sustava d.o.o. iz Zagreba, Ulica grada Vukovara 37, OIB: 46830600751, Distribucijsko područje Elektra Slavonski Brod za pokretanjem postupka nepotpunog izvlaštenja z.k.č.br. 845, 841/2, 842/1 i z.k.č.br. 1117/2 k.o. Brodsko Vinogorje, radi izvođenja radova izgradnje i održavanja infrastrukturne namjene energetskog sustava (dalekovod za prijenos električne energije) - KDV 35 kV od TS 35/10 kV Brodsko Brdo do TS 35/10 (20) kV Sibinj,  KDV kV od TS 35/10 kV Brodsko Brdo do TS 35/10 kV Požega 1, 2. b skupine, temeljem članka 54. Zakona o općem upravnom postupku (N.N. br. 47/09 i 110/21), donosi 

		 
Z A K L J U Č A K 

1. Božičku Mohačeku (Božinom) iz Slav. Broda, Titov trg br. 8, nepoznatog prebivališta postavlja se privremeni zastupnik u osobi Andrijane Bošnjak Milić odvjetnice iz Slavonskog Broda, Ulica Petra Krešimira IV br. 12, radi zaštite njegovih prava i interesa u vezi s postupkom nepotpunog izvlaštenja z.k.č.br. 845, 841/2, 842/1 i z.k.č.br. 1117/2 k.o. Brodsko Vinogorje, radi izvođenja radova izgradnje i održavanja infrastrukturne namjene energetskog sustava (dalekovod za prijenos električne energije) - KDV 35 kV od TS 35/10 kV Brodsko Brdo do TS 35/10 (20) kV Sibinj,  KDV kV od TS 35/10 kV Brodsko Brdo do TS 35/10 kV Požega 1, 2. b skupine.
2. Određuje se održavanje usmene rasprave u postupku nepotpunog izvlaštenja z.k.č.br. 845, 841/2, 842/1 i z.k.č.br. 1117/2 k.o. Brodsko Vinogorje, radi izvođenja radova izgradnje i održavanja infrastrukturne namjene energetskog sustava (dalekovod za prijenos električne energije) - KDV 35 kV od TS 35/10 kV Brodsko Brdo do TS 35/10 (20) kV Sibinj,  KDV kV od TS 35/10 kV Brodsko Brdo do TS 35/10 kV Požega 1, 2. b skupine.
3. Usmena rasprava saziva se za utorak, 15. rujna 2026. godine,  u Upravnom odjelu za opću u pravu i imovinskopravne poslove Brodsko – posavske županije s početkom u 12:00 sati, Ulica Petra Krešimira IV br.1, II. Kat, soba 205.
4. Poziva se privremeni zastupnik da se prihvati povjerene dužnosti i da je u svemu savjesno i po zakonu obavlja.   
5. Troškove zastupanja privremenog zastupnika snosi predlagatelj izvlaštenja trgovačko društvo HEP-Operator distribucijskog sustava d.o.o. iz Zagreba, Ulica grada Vukovara 37, OIB: 46830600751, Distribucijsko područje Elektra Slavonski Brod. 
6. Ovaj zaključak objavit će se u službenom glasilu, na oglasnoj ploči i na internetskoj stranici ovog javnopravnog tijela.

O b r a z l o ž e n j e

[bookmark: _Hlk236399085][bookmark: _Hlk236399046]Trgovačko društvo HEP-Operator distribucijskog sustava d.o.o. iz Zagreba, Ulica grada Vukovara 37, OIB: 46830600751, Distribucijsko područje Elektra Slavonski Brod, podnio je dana 12. ožujka 2026.g. prijedlog za pokretanje postupka nepotpunog izvlaštenja z.k.č.br. 845, 841/2, 842/1 i z.k.č.br. 1117/2 k.o. Brodsko Vinogorje, radi izvođenja radova izgradnje i održavanja infrastrukturne namjene energetskog sustava (dalekovod za prijenos električne energije) - KDV 35 kV od TS 35/10 kV Brodsko Brdo do TS 35/10 (20) kV Sibinj,  KDV kV od TS 35/10 kV Brodsko Brdo do TS 35/10 kV Požega 1, 2. b skupine, z.k.č.br. 845, 841/2 i 842/1 k.o. Brodsko Vinogorje su u vlasništvu MOHAČEK BOŽIČKA (BOŽINOG), SLAV. BROD, TITOV TRG BR. 8, nepoznatog prebivališta, a čestica k.č.br. 1117/2 k.o. Brodsko Vinogorje u vlasništvu je trgovačkog društva NASAP d.o.o., OIB: 25983292698, HANSA DIETRICHA GENSCHERA 22B, 32100 VINKOVCI.
Prijedlog je podnesen Upravnom odjelu za opću upravu i imovinsko-pravne poslove Brodsko-posavske županije sukladno članku 16. Zakona o izvlaštenju i određivanju naknade (N.N. br. 74/14, 69/17 i 98/19, u daljnjem tekstu: „Zakon o izvlaštenju i određivanju naknade“).
Prijedlogu je priložena dokumentacija sukladno članku 30. Zakona o izvlaštenju i određivanju naknade. 
Priložen je i dokaz da je trgovačko društvo HEP-Operator distribucijskog sustava d.o.o. iz Zagreba, Ulica grada Vukovara 37, OIB: 46830600751, Distribucijsko područje Elektra Slavonski Brod kao korisnik izvlaštenja prethodno pokušao sporazumno riješiti pitanje potpunog izvlaštenja na predmetnim nekretninama, a sukladno Zakonu o izvlaštenju i određivanju naknade.
[bookmark: _Hlk210221205]Sa Božičkom Mohačekom imovinsko pravni odnosi nisu riješeni sporazumno jer je istome adresa prebivališta i OIB broj nepoznat te se isti, u postupku sporazumnog rješavanja pitanja ustanovljenja služnosti na z.k.č.br. 845, 841/2, 842/1 k.o. Brodsko Vinogorje nije odazvao pozivu trgovačkog društva HEP-Operator distribucijskog sustava d.o.o. iz Zagreba, Ulica grada Vukovara 37, OIB: 46830600751, Distribucijsko područje Elektra Slavonski Brod obzirom se ne nalazi na adresi Titov trg br. 8, Slavonski Brod i ista adresa ne postoji.
Kako trgovačko društvo HEP-Operator distribucijskog sustava d.o.o. iz Zagreba, Ulica grada Vukovara 37, OIB: 46830600751, Distribucijsko područje Elektra Slavonski Brod ne raspolaže točnom adresom prebivališta i OIB brojem Božička Mohačeka ovo tijelo je dopisom KLASA: UP/I-943-01/26-01/02 URBROJ: 2178-02-02/6-26-2 od 04. svibnja 2026. godine zatražilo od MUP RH, PU BRODSKO-POSAVSKA uvjerenje o prebivalištu i dopisom  KLASA: UP/I-943-01/26-01/02 URBROJ: 2178-02-02/6-26-3 od 04. svibnja 2026. godine zatražilo od Matičnog ureda Slavonski Brod, Brodsko-posavske županije podatke iz službenih evidencija državnih matica za Božička Mohačeka.
Dopisom KLASA: 220-01/26-02/3507 URBROJ: 511-11-04-26-2 od 06. svibnja 2026. godine, MINISTARSTVO UNUTARNJIH POSLOVA, POLICIJSKA UPRAVA BRODSKO-POSAVSKA, SLUŽBA ZAJEDNIČKIH I UPRAVNIH POSLOVA, ODJEL ZA UPRAVNE POSLOVE obavjestilo je ovo tijelo da je Ivan Božičko Mohaček (Božidarov) dana 07. prosinca 1998. godine prijavio adresu prebivališta u Veliku Britaniju, na adresu Lingfield Surrey, Polar Cottage bb dok je dopisom KLASA: 223-01/26-04/53 UR.BR.: 2178-02-01-01/2-26-2 od 06. svibnja 2026. godine Matični ured Slavonski Brod, Brodsko-posavske županije ovo tijelo obavijestio da uvidom u državne matice i knjigu državljana ne postoji osoba sa imenom Božičko Mohaček upisana u iste.
Nadalje, ovo tijelo je dopisom KLASA: UP/I-943-01/26-01/02 URBROJ: 2178-02-02/6-26-6 od 11. svibnja 2026. godine pozvalo Božička Mohačeka odrediti opunomoćenika za primanje pismena u Republici Hrvatskoj, dostava pokušana 18. svibnja 2026. godine, napomena ⹂otputovao”, a kako dostavnica nikada nije vraćena ovom tijelu, a stvarna adresa prebivališta za Božička Mohačeka je nepoznata to dostava nije uredna. 
Također, niti u postupku pokrenutom povodom prijedloga društva HEP-Operator distribucijskog sustava d.o.o. iz Zagreba, Ulica grada Vukovara 37, OIB: 46830600751, Distribucijsko područje Elektra Slavonski Brod osiguranja dokaza o stanju i vrijednosti nekretnine z.k.č.br. 845, 841/2, 842/1 i 1117/2 sve u k.o. Brodsko Vinogorje, radi nepotpunog izvlaštenja zbog  izvođenja radova izgradnje i održavanja infrastrukturne namjene energetskog sustava (dalekovod za prijenos električne energije) – KDV 35 kV od TS 35/10 kv Brodsko Brdo do TS 35/10 (20) kV Sibinj, KDV kV od TS 35/10 kV Brodsko Brdo do TS 35/10 kV Požega 1, 2.b skupine, a koji je prethodio ovom postupku nepotpunog izvlaštenja, dostava prema Božičku Mohačeku nije bila moguća zbog nepoznatog prebivališta i OIB broja. 
S obzirom na naprijed navedeno, a zbog postojanja problema nepoznatog prebivališta, OIB broja, i nemogućnosti utvrđivanja prebivališta, a samim time i nemogućnosti uredne dostave ovo je tijelo Božičku Mohačeku postavilo privremenog zastupnika u osobi Andrijane Bošnjak Milić odvjetnice iz Slavonskog Broda.
Odredbom članka 34. stavka 1. Zakona o općem upravnom postupku (N. N. br. 47/09 i 110/21, u daljnjem tekstu: “Zakon o općem upravnom postupku”), propisano je da kad postupovno nesposobna stranka nema zakonskog zastupnika ili se neka radnja u postupku treba hitno poduzeti protiv osobe koje prebivalište, boravište ili sjedište nije poznato, a koja nema opunomoćenika, takvoj stranci službena će osoba zaključkom odrediti privremenog zastupnika. 
Stavkom 3. istog članka propisano je, da kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.
Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen. 
Člankom 12. Zakona o izvlaštenju i određivanju naknade određeno je da su poslovi izvlaštenja poslovi od interesa za Republiku Hrvatsku, a postupci izvlaštenja su hitni postupci.
Sukladno članku 54. Zakona o općem upravnom postupku usmena rasprava se određuje u upravnim stvarima u kojima sudjeluju dvije stranke ili više njih s protivnim interesima, kada je potrebno provesti očevid ili saslušati svjedoke ili vještake te u drugim slučajevima kada je to korisno za rješavanje upravne stvari. 
Uredno pozvana stranka dužna je na raspravu pristupiti ili nedolazak opravdati. 
Ako uredno pozvana stranka bez opravdanog razloga ne dođe na usmenu raspravu, službena osoba može provesti raspravu i bez nazočnosti stranke. 
Ako na usmenu raspravu ne dođe uredno pozvana stranka na zahtjev koje je pokrenut postupak, a iz cjelokupnog stanja stvari može se zaključiti da je stranka odustala od zahtjeva, službena osoba koji vodi postupak rješenjem će obustaviti postupak.
 Točka 5. Izreke ovog zaključka temelji se na članku 38. stavku 1. Zakona o izvlaštenju i određivanju naknade i članku 161. Zakona o općem upravnom postupku. 
Slijedom svega iznesenoga odlučeno je kao u Izreci ovog zaključka. 
 
UPUTA O PRAVNOM LIJEKU  

Temeljem članka 77. stavak 5. Zakona o općem upravnom postupku, protiv ovog zaključka ne može se izjaviti žalba. Zaključak se može pobijati žalbom protiv rješenja kojim se rješava o upravnoj stvari. 
                                                                                                                                                            
                                                                                       SAVJETNICA: 
                                                                                                                                                                                                                               
                                                                                        Ivana Poje, mag. iur.
DOSTAVITI:  

1. HEP-Operator distribucijskog sustava d.o.o., Distribucijsko područje Elektra Slavonski Brod, Petra Krešimira IV br. 11, Slavonski Brod 
n/r punomoćnice gđe. Martine Kordić, dipl. iur.
2. Odvjetnica Andrijana Bošnjak Milić, Ulica Petra Krešimira IV br. 12, Slavonski Brod
3. Službeni vjesnik 
4. Oglasna ploča 
5. Internetska stranica 
6. Pismohrana

